**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO VIEŠAJAI ĮSTAIGAI MOLĖTŲ rajono greitosios medicinos pagalbos cenTRUI PAGAL PATIKĖJIMO SUTARTĮ**

2020 m. rugsėjo 24 d. Nr. B1-251

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 17 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 3, 4 dalimis, Lietuvos Respublikos sveikatos priežiūros įstaigų įstatymo 36 straipsnio 3, 4, 7 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu, atsižvelgdama į Molėtų rajono savivaldybės administracijos direktoriaus 2020 m. rugsėjo 16 d. įsakymą Nr. B6-493 „Dėl Molėtų rajono savivaldybės turto pripažinimo nereikalingu“, viešosios įstaigos Molėtų rajono greitosios medicinos pagalbos centro 2020 m. rugsėjo 15 d. raštą Nr. S-126 „Dėl pastatų ir ilgalaikio turto perdavimo pagal patikėjimo sutartį“,

Molėtų rajono savivaldybės taryba nusprendžia:

1. Perduoti viešajai įstaigai Molėtų rajono greitosios medicinos pagalbos centrui (kodas 300618925) patikėjimo teise pagal patikėjimo sutartį savarankiškajai savivaldybės funkcijai – pirminės asmens ir visuomenės sveikatos priežiūrai – įgyvendinti 20 (dvidešimčiai) metų Molėtų rajono savivaldybei nuosavybės teise priklausantį turtą:
	1. nekilnojamąjį - 512,33 kv. m ploto patalpas (plane pažymėta: 1-3 (9,34 kv. m), 1-4 (0,75 kv. m), 1-5 (1,43 kv. m), 1-6 (1,65 kv. m), 1-7 (22,72 kv. m), 1-8 (62,51 kv. m), 1-12 (32,26 kv. m), 1-13 (29,88 kv. m), 1-14 (16,58 kv. m), 1-15 (42,90 kv. m), 1-26 (63,64 kv. m), 1-27 (63,73 kv. m), 1-40 (23,24 kv. m), 1-41 (13,75 kv. m), 1-42 (1,22 kv. m), 1-43 (1,56 kv. m), 1-44 (13,49 kv. m), 1-45 (12,32 kv. m), 1-46 (1,66 kv. m), 1-47 (8,05 kv. m), 1-48 (12,04 kv. m), 1-49 (11,88 kv. m), 1-50 (11,26 kv. m), 1-51 (25,60 kv. m), 1-54 (7,67 kv. m), 1-56 (21,20 kv. m), garažo pastate (registro Nr. 44/680231; unikalus Nr. 6294-0008-4196; plane pažymėtas 1G1p; bendras plotas 957,79 kv. m), esančias Molėtų r. sav., Molėtų m., Graužinių g. 13. Patalpų įsigijimo vertė 24489,37 Eur, likutinė vertė 2020 m. rugsėjo 1 d. 11056,08 Eur;
	2. ilgalaikį:

|  |  |  |  |
| --- | --- | --- | --- |
| Turto pavadinimas | Inventorinis numeris | Įsigijimo vertė, Eur | Likutinė vertė 2020-09-01, Eur |
| Volkswagen „Transporter (DRC853)“ | 485323 | 100128,61 | 0,00 |

2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto patikėjimo sutartis, perdavimo ir priėmimo aktus.

3. Įpareigoti viešosios įstaigos Molėtų rajono greitosios medicinos pagalbos centro direktorę Auksę Mackonienę įregistruoti 1 punkte nurodyto turto daiktines teises valstybės įmonėje Registrų centre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika